श्रीमती गांधी होरें गलाया जे संप्रग ने अपने पंञ ब’रें दे शासन काल च करसानें दा 71 हजार करोड़ रूपे दा दोआर माफ कीता ऐ ते देश भर च विश्‍‍वविद्यालय, आईआईटी ते प्रबंधन संस्थानें दी स्थापना कीती। उनें गलाया जे एह्‌दे अलावा जनानिएं गी सशक्त ते आत्मनिर्भर बनाने दी कोशश बी कीती गेई। कांग्रेस अध्यक्ष ने गलाया जे देश दे सामने बड़ी मतिआं चुनौतियां न, जिंदा मुकाबला राजनीतिक स्थिरता ते सामाजिक सद्भाव दे कन्नै गै कीता जाई सकदा ऐ।